Ügyszám: OBH 3509/2002.
Előadó. dr. Fogarassy Edit

            
Lakó János

5551 Csabacsüd,
Munkácsy u. 18.

	Tisztelt Uram!

	Hivatalomhoz intézett beadványában - fogvatartott társai nevében - sérelmezte, hogy a Békés Megyei Bv. intézetben nem jelöltek ki dohányzó zárkákat a dolgozó fogvatartottak számára. Állítása szerint a januári parancsnokváltás óta negatív irányban változott a fogvatartottak helyzete. Az orvosi ellátással kapcsotaban pedig kifogásolta, hogy péntek délutántól hétfő reggelig semmilyen gyógyszert nem kapnak a fogvatartottak. Panasza nyomán megkerestem a büntetés-végrehajtás országos parancsnokát, aki az alábbiakról tájékoztatott:
	A nemdohányzók védelme érdekében alkotott 1999. évi XLII. törvénynek és végrehajtási rendeletének az érvényesülését a bv. intézet parancsnoka 2002 januárjában megvizsgálta, és ezt követően a vonatkozó helyi intézkedést átdolgozta. Az intézetben jelenleg 13 zárka van kijelölve a nem dohányzók számára. a körletrészen, ahol Ön is tartózkodott, valóban csak a folyosón volt engedélyezve a dohányzás, az ezzel kapcsolatos panasza azonban nem függ össze alkotmányos joggal. Ezt a problémát helyi szinten kellene megoldani, az intézet vezetésétől kérve egy dohányzó zárka kijelölését is a körleten.
A parancsnokváltással kapcsolatban a tavalyi és az idei év 1. félévének adatait összehasonlítva valóban csökkent az intézet elhagyását lehetővé tevő jutalmak száma, a dícséreteké viszont nőtt. Fenyítésre közel azonos arányban került sor. Ez a panasza azonban szintén nem érint alkotmányos jogot.
Az orvosi ellátás hiányát illetően, az Ön által jelzett időszakban ténylegesen nem dolgoznak az ápolók, azonban - a bv. orvos előírásai szerint - úgy gondoskodnak a fogvatartottak gyógyszerellátásáról, hogy a felügyelet számára kiosztásra előkészítik a megfelelő készítményeket. Ez a gyakorlat természetesen nem érinti a sűrgősségi ellátás rendszerét, melyet - szükség esetén - haladéktalanul igénybe vesznek hétvégeken is.
	Mindezekre tekintettel tájékoztatom, hogy - miután panasza részben nem hozható összefüggésbe alkotmányos joggal, részben nem megalapozott - az ügyben további vizsgálatot nem folytathatok. Kérem a tájékoztatás tudomásul vételét.

Budapest, 2002. október
		
Üdvözlettel: 

								Takács Albert